**Ministru kabineta noteikumu projekta „Grozījumi Ministru kabineta 2010.gada 14.septembra noteikumos Nr.848 „Noteikumi par informācijas apmaiņu iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un informācijas apmaiņas uzraudzību”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2010.gada 14.septembra noteikumos Nr.848 „Noteikumi par informācijas apmaiņu iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un informācijas apmaiņas uzraudzību”” (turpmāk – noteikumu projekts) izstrādāts, pamatojoties uz:1. Eiropas Parlamenta un Padomes 2012.gada 25.oktobra Regulu (ES) Nr.1024/2012 par administratīvo sadarbību, izmantojot Iekšējā tirgus informācijas sistēmu, un ar ko atceļ Komisijas Lēmumu 2008/49/EK (turpmāk – Regula Nr. 1024/2012).
2. Brīvas pakalpojumu sniegšanas likuma 15.panta septīto daļu un 22.panta otro daļu.
3. Likuma „Par reglamentētajām profesijām un profesionālās kvalifikācijas atzīšanu” 36.panta 11.punktu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2012.gada 4.decembrī stājās spēkā Regula Nr. 1024/2012, kas paredz noteikumus Iekšējā tirgus informācijas sistēmas (turpmāk – IMI sistēma) izmantošanai administratīvajā sadarbībā, tostarp personas datu apstrādē, starp dalībvalstu atbildīgajām iestādēm un starp dalībvalstu atbildīgajām iestādēm un Komisiju. Ministru kabineta 2010.gada 14.septembra noteikumi Nr.848 „Noteikumi par informācijas apmaiņu iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un informācijas apmaiņas uzraudzību” (turpmāk – noteikumi) nosaka kārtību, kādā IMI sistēmas ietvaros notiek informācijas apmaiņa starp Latvijas atbildīgajām iestādēm vai tirgus uzraudzības iestādēm un citu Eiropas Ekonomikas zonas valstu atbildīgajām iestādēm vai tirgus uzraudzības iestādēm, kā arī informācijas apmaiņā iesaistīto atbildīgo iestāžu un tirgus uzraudzības iestāžu atbildību un informācijas apmaiņas uzraudzību atbilstoši Brīvas pakalpojumu sniegšanas likumam; reglamentēto profesiju un profesionālās kvalifikācijas atzīšanas jomā – starp Latvijas atbildīgajām iestādēm un citu dalībvalstu atbildīgajām iestādēm, kā arī informācijas apmaiņā iesaistīto iestāžu atbildību un informācijas apmaiņas uzraudzību. Noteikumu projekts izstrādāts, lai nodrošinātu juridisko noteiktību un izvairītos no Regulas Nr. 1024/2012 normu dublēšanas.Ņemot vērā iepriekš minēto, noteikumu projekts paredz šādus grozījumus: 1. Kopš 2010.gada, kad tika pieņemti IMI noteikumi, IMI sistēmai ir pievienotas jaunas jomas, kas norādītas Regulas Nr. 1024/2012 pielikumā. Ņemot vērā, ka arī turpmāk IMI sistēmai tiks pievienotas jaunas tiesību jomas, lai nodrošinātu tiesisko noteiktību, noteikumu projekta 2.punkts paredz atsauci uz Regulas Nr. 1024/2012 pielikumu attiecībā uz jomām, kurās izmanto IMI sistēmu, kā arī noteikumu projekta 1.punkts paredz svītrot atsauci atsevišķi uz pakalpojumu jomu atbilstoši Brīvas pakalpojumu sniegšanas likumam un reglamentēto profesiju un profesionālās kvalifikācijas atzīšanas jomu.

Pašlaik Regulas Nr. 1024/2012 pielikumā minētie ES tiesību akti, kuros noteikta IMI sistēmas izmantošana administratīvajā sadarbībā:1. Eiropas Parlamenta un Padomes 2006.gada 12.decembra Direktīva 2006/123/EK par pakalpojumiem iekšējā tirgū (turpmāk – Pakalpojumu direktīva). Latvijā pārņemta ar Brīvas pakalpojumu sniegšanas likumu.
2. Eiropas Parlamenta un Padomes 2005.gada 7.septembra Direktīva 2005/36/EK par profesionālo kvalifikāciju atzīšanu. Latvijā pārņemta ar likumu „Par reglamentētajām profesijām un profesionālās kvalifikācijas atzīšanu”.
3. Eiropas Parlamenta un Padomes 2011.gada 9.marta Direktīva 2011/24/ES par pacientu tiesību piemērošanu pārrobežu veselības aprūpē. Latvijā pārņemta ar Ārstniecības likumu.
4. Eiropas Parlamenta un Padomes 2011.gada 16.novembra Regula (ES) Nr. 1214/2011 par euro skaidras naudas profesionāliem pārrobežu autopārvadājumiem starp eurozonas dalībvalstīm.
5. Komisijas 2001. gada 7. decembra ieteikums par “SOLVIT – iekšējā tirgus problēmu risināšanas tīkla” izmantošanas principiem.
6. Eiropas Parlamenta un Padomes 1996.gada 16.decembra Direktīva 96/71/EK par darba ņēmēju norīkošanu darbā pakalpojumu sniegšanas jomā. Latvijā pārņemta ar Imigrācijas likumu.
7. Eiropas Parlamenta un Padomes 2014. gada 15. maija Direktīva 2014/67/ES par to, kā izpildīt Direktīvu 96/71/EK par darba ņēmēju norīkošanu darbā pakalpojumu sniegšanas jomā, un ar ko groza Eiropas Parlamenta un Padomes Regulu (ES) Nr. 1024/2012 par administratīvo sadarbību, izmantojot Iekšējā tirgus informācijas sistēmu (“IMI regula”).
8. Eiropas Parlamenta un Padomes 2014.gada 15.maija Direktīva 2014/60/ES par no dalībvalsts teritorijas nelikumīgi izvestu kultūras priekšmetu atgriešanu un ar ko groza Regulu (ES) Nr. 1024/2012.
9. Ņemot vērā, ka gan Regulā Nr. 1024/2012, gan IMI noteikumos noteikti IMI sistēmas koordinatoru pienākumi un noteiktas prasības attiecībā uz personas datiem informācijas apmaiņā IMI sistēmā, noteikumu projektā šīs normas attiecīgi precizētas.
10. Regulas Nr. 1024/2012 7.panta 1.punkts nosaka, ka atbildīgās iestādes nodrošina, ka atbilde tiek sniegta, cik ātri vien iespējams un jebkurā gadījumā termiņā, kas noteikts atbilstošajā tiesību aktā. Noteikumu 21.punkts paredz, ka atbilde jāsniedz septiņu dienu laikā. Lai nodrošinātu tiesisko noteiktību, nepieciešams attiecīgi precizēt noteikumus, norādot, ka iestādei atbilde jāsniedz pieprasījumā norādītajā termiņā, bet, ja tas nav iespējams, tad jāievēro Regulas Nr. 1024/2012 7.panta 1.punktā noteiktais termiņš.
11. Noteikumu 14. un 15.punkts svītrots, jo IMI sistēmā pieprasījumu sniegt informāciju vai veikt kontroles pasākumus un pārbaudes nav iespējams nosūtīt, nenorādot pamatojumu (šaubas par pakalpojumu sniedzēja kompetenci vai rīcības profesionalitāti, saņemtas sūdzības no pakalpojumu saņēmējiem vai konkurentiem, šaubas par to, vai no pakalpojumu sniedzēja saņemtā informācija atbilst patiesībai u.tml.).

2006.gada 12.decembrī spēkā stājās Eiropas Parlamenta un Padomes direktīva 2006/123/EK par pakalpojumiem iekšējā tirgū. Pakalpojumu direktīva nosaka pienākumu Eiropas Savienības dalībvalstīm (turpmāk – dalībvalstis) paziņot tehnisko noteikumu projektus pakalpojumu jomā Eiropas Komisijai. Pakalpojumu direktīvas 15.panta 2.punktā uzskaitītās prasības (kvantitatīvi vai teritoriāli ierobežojumi, pienākums izvēlēties noteiktu saimneciskās darbības formu, fiksēti minimālie vai maksimālie tarifi u.c.) ir ievērojami šķēršļi brīvībai veikt uzņēmējdarbību, un tās nereti var aizstāt ar mazāk ierobežojošiem līdzekļiem; ES Tiesa ir lēmusi, ka šādas prasības nav savietojamas ar brīvību veikt uzņēmējdarbību. Tomēr zināmos apstākļos un konkrētās nozarēs šādas prasības var būt pamatotas. Saskaņā ar Pakalpojumu direktīvas 15.panta 6.punktu no Pakalpojumu direktīvas spēkā stāšanās brīža jauniem tiesību aktiem, ar ko ievieš tāda veida prasības, kā uzskaitīts 15.panta 2.punktā, jāatbilst 15.panta 3.punktā noteiktajiem kritērijiem (nediskriminēšana, nepieciešamība, samērīgums). Saskaņā ar 15.panta 7.punktu jaunās prasības ir jāpaziņo Eiropas Komisijai.Brīvas pakalpojumu sniegšanas likuma, ar kuru ieviesta Pakalpojumu direktīva, 15.panta septītā daļa nosaka pienākumu tehnisko noteikumu projektus paziņot Eiropas Komisijai un citām dalībvalstīm. Pašlaik kārtību, kādā notiek tehnisko noteikumu projektu pakalpojumu jomā paziņošana Eiropas Komisijai un dalībvalstīm, nosaka Ministru kabineta 2010.gada 23.februāra instrukcija Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektiem” (turpmāk – instrukcija Nr.1). Pakalpojumu direktīvā noteiktais pienākums paziņot tehnisko noteikumu projektus pakalpojumu jomā attiecas arī uz pašvaldībām, taču instrukcijā Nr.1 noteiktā paziņošanas kārtība šobrīd pašvaldībām nav saistoša.Brīvas pakalpojumu sniegšanas likuma 15.panta piektā un sestā daļa, kas ievieš Pakalpojumu direktīvas 39.panta 5.punktā noteikto pienākumu paziņot prasības attiecībā uz īslaicīgiem pakalpojumiem, attiecas uz kārtību, kādā citas dalībvalsts pakalpojuma sniedzējam atļauts sniegt konkrētu īslaicīgu pakalpojumu Latvijas Republikā, un kārtību, kādā tiek organizēta īslaicīga pakalpojuma sniegšana publiskās vietās, ko var noteikt arī vietējā pašvaldība.Kopš 2013.gada augusta tehnisko noteikumu pakalpojumu jomā paziņošanai tiek izmantota IMI sistēma. Ņemot vērā iepriekš minēto, noteikumu projekts papildina IMI noteikumus ar kārtību, kādā IMI sistēmā tiek paziņoti tehnisko noteikumu projekti pakalpojumu jomā Eiropas Komisijai un citām dalībvalstīm.Ja tehnisko noteikumu projekts pakalpojumu jomā vienlaikus ir arī tehnisko noteikumu projekts preču jomā un tas ir paziņots Tehnisko noteikumu informācijas sistēmā (TRIS), tad tas atkārtoti nav jāpaziņo IMI sistēmā.  |
| 3. | Projekta izstrādē iesaistītās institūcijas | Izstrādājot Ministru kabineta noteikumu projektu, konsultācijas nav notikušas.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekta mērķgrupa ir valsts pārvaldes, reģionālās vai pašvaldību iestādes, kurām noteikts pienākums izmantot IMI sistēmu Regulas Nr. 1024/2012 pielikumā noteiktajās jomās.Ministru kabineta noteikumu projekts ir saistošs visām iestādēm, kuras ir reģistrētas IMI sistēmā. Šobrīd IMI sistēmā reģistrētas 64 Latvijas iestādes, no kurām 53 – pakalpojumu jomā, 15 – profesionālās kvalifikācijas jomā, 6 – darba ņēmēju norīkošanas jomā, 4 – pacientu tiesību jomā, 2 – e-komercijas jomā. |
| 2. | Tiesiskā regulējuma ietekme uz tautsaimniecību un administratīvo slogu | Nav paredzamas administratīvā sloga izmaiņas, ņemot vērā, ka noteikumu projekta tiesiskais regulējums būtiski nemaina atbildīgo iestāžu, kas izmanto IMI sistēmu, tiesības, pienākumus un veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Sagatavoti „Grozījumi Ministru kabineta 2010.gada 23.februāra instrukcijā Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektiem””, svītrojot normas, kas paredz tehnisko noteikumu projektu pakalpojumu jomā paziņošanas kārtību. |
| 2. | Atbildīgā institūcija | Ekonomikas ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts ievieš Pakalpojumu direktīvas 15.panta 7.punktā noteiktās prasības, tehniski pārnesot tās no instrukcijas Nr.1 uz noteikumu projektu. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Eiropas Parlamenta un Padomes 2006.gada 12.decembra direktīva 2006/123/EK par pakalpojumiem iekšējā tirgū;
2. Eiropas Parlamenta un Padomes 2012.gada 25.oktobra regula (ES) Nr.1024/2012 par administratīvo sadarbību, izmantojot Iekšējā tirgus informācijas sistēmu, un ar ko atceļ Komisijas Lēmumu 2008/49/EK
 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. |
| Direktīvas 15.panta 1., 3.punkts | Noteikumu projekta 15.punktā ietvertais noteikumu 43.punkts | Pārņemts pilnībā | Neparedz stingrākas prasības |
| Direktīvas 15.panta 2.(a) punkts | Noteikumu projekta 15.punktā ietvertais noteikumu 43.1.apakšpunkts | Pārņemts pilnībā | Neparedz stingrākas prasības |
| Direktīvas 15.panta 2.(b) punkts | Noteikumu projekta 15.punktā ietvertais noteikumu 43.2.apakšpunkts | Pārņemts pilnībā | Neparedz stingrākas prasības |
| Direktīvas 15.panta 2.(c) punkts | Noteikumu projekta 15.punktā ietvertais noteikumu 43.3.apakšpunkts | Pārņemts pilnībā | Neparedz stingrākas prasības |
| Direktīvas 15.panta 2.(d) punkts | Noteikumu projekta 15.punktā ietvertais noteikumu 43.4.apakšpunkts | Pārņemts pilnībā | Neparedz stingrākas prasības |
| Direktīvas 15.panta 2.(e) punkts | Noteikumu projekta 15.punktā ietvertais noteikumu 43.5.apakšpunkts | Pārņemts pilnībā | Neparedz stingrākas prasības |
| Direktīvas 15.panta 2.(f) punkts | Noteikumu projekta 15.punktā ietvertais noteikumu 43.6.apakšpunkts | Pārņemts pilnībā | Neparedz stingrākas prasības |
| Direktīvas 15.panta 2.(g) punkts | Noteikumu projekta 15.punktā ietvertais noteikumu 43.7.apakšpunkts | Pārņemts pilnībā | Neparedz stingrākas prasības |
| Direktīvas 15.panta 2.(h) punkts | Noteikumu projekta 15.punktā ietvertais noteikumu 43.8.apakšpunkts | Pārņemts pilnībā | Neparedz stingrākas prasības |
| Direktīvas 15.panta 4.punkts | Nav attiecināms.Direktīvas prasība tika izpildīta, veicot attiecīgās tiesību aktu atbilstības pārbaudes, tostarp vispārējas ekonomiskas nozīmes pakalpojumu jomā, un iesniedzot Eiropas Komsijai pārskata ziņojumu.  | - | - |
| Direktīvas 15.panta 5.punkts  | Nav attiecināms.Direktīvas prasība tika izpildīta, iesniedzot Eiropas Komisijai pārskata ziņojumu. | - | - |
| Direktīvas 15.panta 6.punkts | Prasība pašlaik tiek ievērota, Ekonomikas ministrijai sniedzot atzinumus par citu pārvaldes iestāžu izstrādātajiem normatīvo aktu projektiem. | - | - |
| Direktīvas 15.panta 7.punkts | Noteikumu projekta 15.punktā ietvertais noteikumu 43.punkts | Pārņemts pilnībā | Neparedz stingrākas prasības |
| Regulas Nr. 1024/2012 3.panta 1.punkts | Noteikumu projekta 2.punktā ietvertais noteikumu 2.punkts | Ieviests pilnībā | Neparedz stingrākas prasības |
| Regula Nr. 1024/2012 | Noteikumu projekta 4.punktā ietvertais noteikumu 5.punkts | Ieviests pilnībā | Neparedz stingrākas prasības |
| Regulas Nr. 1024/2012 6.panta 1.punkts | Noteikumu projekta 9.punktā ietvertais noteikumu 11.punkts | Ieviests pilnībā | Neparedz stingrākas prasības |
| Regulas Nr. 1024/2012 7.panta 1.punkts | Noteikumu projekta 11.punktā ietvertais noteikumu 21.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Nav attiecināms. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Valsts pārvaldes, reģionālās un pašvaldību iestādes, kurām noteikts pienākums izmantot IMI sistēmu Regulas Nr. 1024/2012 pielikumā noteiktajās jomās. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas III un VI sadaļa – projekts šīs jomas neskar.*

Iesniedzējs:

Ekonomikas ministre D.Reizniece-Ozola

Vizē: Valsts sekretārs M.Lazdovskis

21.11.2014. 16:23

1932

A.Upīte

67013186, Aija.Upite@em.gov.lv